<classify> MAKAMU wa Rais, Samia Suluhu Hassan ametoa maagizo manne ambayo ametaka yatekelezwa katika mbio za Mwenge wa Uhuru wa mwaka huu.Maagizo hayo aliyatoa jana katika uwanja wa Kimondo Forest wilayani Mbozi mkoani Songwe wakati akizindua mbio hizo ambazo zitakimbizwa katika mikoa 31, Bara mikoa 26 na Zanzibar mikoa mitano. Samia alitoa maagizo ya kuhakikisha Mwenge wa Uhuru unamulika na kupambana na vitendo vya rushwa, dawa za kulevya, Ukimwi na malaria.Alisema mapambano ya rushwa serikali inaendelea kuyapa kipaumbele kwani yakiachwa yatashamiri na kuwa kikwazo kikubwa kwa maendeleo, utoaji haki na utulivu wa kisiasa. Alisema hali ya rushwa nchini taasisi mbalimbali za ndani na nje ya nchi zinaonesha Tanzania imepiga hatua katika kudhibiti vitendo vya rushwa na ufisadi na kuwataka wananchi kutoa taarifa dhidi ya rushwa, hususani kuelekea uchaguzi wa serikali za mitaa.Alisema hatua zilizochukuliwa na serikali katika mapambano dhidi ya rushwa ni pamoja na kutekeleza Mkakati wa Taifa dhidi ya Rushwa na Mpango wa Utekelezaji Awamu ya Tatu NACSAP III wa Mwaka 20172000 ambao umejikita kupambana na rushwa katika sekta shawishi ikiwamo Madini na sekta ya manunuzi ya umma.Sekta nyingine alizotaja ni ile ya ukusanyaji wa mapato, uvunaji na matumizi ya maliasili, nishati, mafuta na gesi, vyombo vya utoaji wa haki na shuguli za vyama vya siasa ambavyo vimeimarishwa na kuboreshwa mifumo ya utawala wa vyombo vya utoaji haki, kuimarisha elimu na kukuza uwazi na uwajibikaji katika shughuli za umma na binafsi. Kuhusu Ukimwi, Makamu wa Rais alisema bado ni janga la taifa linaloathiri vijana na wanawake hali inayofanya mapambano dhidi yake kuendelea kuwa ajenda ya kitaifa na kipaumbele cha kudumu katika mbio za Mwenge wa Uhuru hadi ugonjwa huo utakapotokomezwa kabisa.Alisema hali ya VVU na Ukimwi duniani imeendelea kuwa changamoto na takwimu za Shirika la Afya Dunia WHO za mwaka 2017 takribani watu milioni 36.9 wanaishi na VVU na Ukimwi na kwamba takwimu hizo zimebainisha maambukizi mapya yalifikia watu milioni 1.8 na vifo vitokanavyo na Ukimwi vilifikia milioni 1.3 kwa mwaka ambao kati ya vifo hivyo vifo 510,000 vilitokea Afrika, Tanzania ikiwemo.Hata hivyo alisema kwa Tanzania maambukizi yameshuka kwa mujibu wa takwimu za Tanzania HIV Impact Survey THIS za mwaka 20162017 zinazoonesha maambukizi mapya ya VVU kwa watu wa umri wa miaka 15 hadi 64 nchini ni asilimia 0.29 ambapo wanawake ni asilimia 0.40 na wanaume ni asilimia 0.17 ambayo ni sawa na watu takribani 81,000 kwa mwaka kiwango ambacho kimeshuka ukilinganisha na maambukizi mapya 200,000 kwa mwaka katika miaka ya 1980 na 2000.Takwimu hizo pia zinaonesha watu milioni 1.4 wanaishi na virusi vya Ukimwi kati ya umri wa miaka 15 hadi 64 kati yao wanawake ni asilimia 6.5 kundi ambalo linaonekana kuathirika zaidi, na wanaume ni asilimia 3.5 sawa na watu 81,000 kwa mwaka na kutangaza ugonjwa huo kuwa bado ni janga la kitaifa na kutaka watu kuchukua hatua madhubuti kujilinda.  <topic>: KITAIFA 